Diari Oficial de la Generalitat Valenciana


Sumari del DOGV 6501, del 13-04-2011 (2011/4123)

RESOLUCIÓ d'1 d'abril de 2011, de la Universitat Politècnica de València, per la qual es convoca concurs de mèrits per a la selecció i contractació excepcional de professors col·laboradors per la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/4123


Data del document
:   01-04-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ d'1 d'abril de 2011, de la Universitat Politècnica de València, per la qual es convoca concurs de mèrits per a la selecció i contractació excepcional de professors col·laboradors per la Universitat Politècnica de València. [2011/4123]  
De conformitat amb el que es disposa en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, mitjançant la qual es va incloure, a través de la disposició transitòria segona, la possibilitat que les universitats, de forma excepcional, pogueren contractar professors col·laboradors; amb el que es disposa en el Reial Decret 989/2008, de 13 de juny, pel qual es regula la contractació excepcional de professors col·laboradors; i amb el que es disposa en l'Acord de Consell de Govern, de 24 de juny de 2010, pel qual s'aprova la normativa de contractació i els criteris d'avaluació per a la selecció i contractació excepcional de professors col·laboradors; i atès que en aquesta Universitat es produeixen situacions com les que preveuen les normes esmentades, s'obri un procés excepcional de selecció de professors col·laboradors, per a la seua contractació en règim laboral, d'acord amb les bases següents:  
  
Primera. Objecte de la convocatòria  
Aquesta convocatòria té per objecte la cobertura de necessitats de docència d'assignatures corresponents a l'àrea de Coneixement de Construccions Arquitectòniques i a l'àrea d'Expressió Gràfica Arquitectònica, en la titulació de grau en Enginyeria de l'Edificació en aquesta Universitat; assignatures que, per les característiques, la naturalesa i el contingut que tenen, resulta més adequat que les impartisquen arquitectes tècnics, mitjançant la provisió de places de professors col·laboradors. Aquesta figura resulta també més adequada per a cobrir les necessitats de docència citades, atès que se centra de forma quasi exclusiva en la docència i té una càrrega lectiva superior a la de la resta de modalitats de contractació laboral específiques de l'àmbit universitari que preveu la Llei Orgànica d'Universitats.  
  
Segona. Requisits de les persones candidates  
Per a poder concursar a les places de professorat col·laborador oferides, les persones interessades han de reunir, a més dels requisits generals establits per a l'accés a l'ocupació pública, els requisits específics que es detallen a continuació:  
Requisits generals d'accés a l'ocupació pública:  
1. Haver complit 16 anys i no superar l'edat màxima de jubilació forçosa.  
2. No haver sigut separades mitjançant expedient disciplinari del servei de qualsevol de les administracions públiques, o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics, per resolució judicial, per a exercir funcions similars a les que corresponen a les places.  
Posat cas que la persona interessada siga nacional d'un altre estat, ha d'acreditar no trobar-se inhabilitada o en situació equivalent, ni haver sigut sotmesa a sanció disciplinària o equivalent que impedisca, al seu estat, l'accés a l'ocupació pública en els mateixos termes.  
3. Posseir la capacitat funcional per a l'acompliment de les tasques o funcions corresponents a les places convocades.  
4. Tenir la nacionalitat espanyola o ser nacional dels estats membres de la Unió Europea. També compleixen aquest requisit els cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret i sempre que els descendents siguen menors de 21 anys o majors d'aquesta edat dependents.  
Compleixen aquest requisit igualment aquelles persones incloses en l'àmbit d'aplicació dels tractats internacionals signats per la Unió Europea i ratificats per Espanya en què siga aplicable la lliure circulació de treballadors.  
Així mateix, poden participar en el concurs els estrangers no inclosos en els apartats anteriors que tinguen residència legal a Espanya.  
Requisits específics:  
1. Estar en possessió del títol d'Arquitecte/a Tècnic/a. En cas de títols obtinguts a l'estranger, la persona interessada ha de disposar d'una credencial que n'acredite l'homologació a Espanya respecte del títol exigit en la convocatòria.  
2. Disposar també d'un informe favorable, per a la seua contractació com a professor/a col·laborador/a, de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
La concurrència de tots els requisits exigits ha d'estar referida a una data anterior a l'expiració del termini de presentació d'instàncies.  
  
  
Tercera. Sol·licituds  
Les persones interessades en aquesta convocatòria hi han de formalitzar la sol·licitud de participació, dirigida al rector de la Universitat, a través del model d'instància que consta en l'annex III, i que poden trobar també als departaments afectats i al Registre General, situat a la seu central (se'n poden obtenir els models corresponents, així com informació d'aquesta convocatòria, a través de la pàgina web ).  
Les sol·licituds s'han de presentar al Registre General de la Universitat, situat a la seu central, i als registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
Cal presentar una sol·licitud per cada plaça a què es vulga concursar. Posat cas que es convocaren diverses places amb el mateix perfil i característiques i que estigueren agrupades en la convocatòria, caldria presentar únicament una sol·licitud per a totes.  
El termini per a presentar les sol·licituds és de 10 dies hàbils com a mínim, comptadors des de l'endemà de la publicació de la convocatòria en el Diari Oficial de la Comunitat Valenciana.  
Els drets de participació són de 27,36 euros, que s'han d'ingressar dins del termini de presentació d'instàncies, en efectiu o mitjançant transferència bancària, al compte «Universitat Politècnica de València, taxes», de Bancaixa, urbana Universitat Politècnica, número 2077 0724 68 2825152574, especificant en el resguard el nom i els cognoms de la persona sol·licitant i el número de la plaça o places que conformen el concurs en què es vol participar.  
Estan exemptes del pagament dels drets de participació:  
a) Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
b) Estan exempts del pagament dels drets d'examen a proves selectives els membres de famílies nombroses de categoria especial, que han d'acompanyar la sol·licitud amb un certificat acreditatiu d'aquesta condició.  
c) Tenen una bonificació del 50% del pagament dels drets d'examen a proves selectives els membres de famílies nombroses de categoria general, que han d'acompanyar la sol·licitud amb un certificat acreditatiu d'aquesta condició.  
En cap cas el pagament efectuat en el compte bancari a què es fa referència suposa el compliment del tràmit de presentació de la sol·licitud dins del termini i en la forma escaients.   
Cada sol·licitud ha d'anar acompanyada d'un únic exemplar de la documentació següent:  
a) Fotocòpia del document nacional d'identitat o passaport.  
b) Original del resguard que justifique el pagament de 27,36 euros en concepte de drets de participació, o justificant d'exempció o reducció del pagament.  
c) Currículum, que ha de seguir els apartats i l'estructura especificats en el barem que consta en l'annex II, i per al qual es pot utilitzar el model que es pot trobar en la pàgina web .  
  
d) Fotocòpia del títol d'Arquitecte/a Tècnic/a exigit.  
e) Certificació acadèmica personal o document substitutiu i documents acreditatius de cadascun dels mèrits consignats en el currículum. No es tindrà en compte els mèrits al·legats en el currículum que no s'hagen justificat documentalment. Una vegada finalitzat el termini d'admissió de sol·licituds, no s'admetran nous mèrits.  
f) Document justificatiu d'haver obtingut l'avaluació positiva que s'indica en el requisit específic 2, de l'apartat segon, Requisits de les persones candidates.  
g) Permís de residència, com es detalla en el requisit general d'accés a l'ocupació pública 4, paràgraf tercer, de l'apartat segon, Requisits de les persones candidates.  
  
Quarta. Informació respecte de les dades recollides   
4.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades a un fitxer automatitzat personal, el titular del qual és la Universitat Politècnica de València, per a la gestió de les proves i els concursos convocats per la Universitat, com també per a la gestió de la borsa de treball que es podria constituir en acabar el procés selectiu.   
4.2. El fitxer Personal queda sota la responsabilitat del Rectorat de la Universitat Politècnica de València, situat al camí de Vera, s/n, CP 46086 València.  
4.3. La informació obtinguda es processarà exclusivament per a la gestió de personal.  
4.4. Les dades de caràcter personal s'han de tractar d'acord amb allò que s'estableix en el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i cal adoptar les mesures de seguretat que calguen per a garantir la confidencialitat i la integritat de la informació.  
4.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PDI) de la Universitat Politècnica de València, situat al camí de Vera, s/n, CP 46246 València.  
  
Cinquena. Llista d'aspirants admesos i exclosos  
Una vegada finalitzat el termini de presentació de sol·licituds, el director o directora del Departament fa pública la llista provisional d'aspirants admesos i exclosos en cadascun dels concursos convocats, amb indicació en aquest darrer cas de la causa d'exclusió. Aquesta publicació es fa mitjançant l'exposició de les llistes corresponents al tauler d'anuncis del Departament i, complementàriament i sense caràcter oficial, en el servidor , grup de notícies , que es pot consultar a través del web de la UPV, en el menú directori/més directoris ().  
  
Són motius d'exclusió:  
. Presentar la sol·licitud fora del termini establit.  
. La manca de justificació del pagament dels drets de participació o de trobar-se'n exempt.   
. No acreditar el compliment dels requisits indicats en l'apartat segon, Requisits de les persones candidates.   
Els aspirants exclosos o omesos disposen de cinc dies hàbils, comptadors des de l'endemà de la publicació de la llista provisional, per a esmenar el defecte que haja motivat la seua exclusió o omissió. No es considera esmenable, entre d'altres possibilitats, la manca de pagament dels drets de participació dins del termini de presentació d'instàncies.  
  
Una vegada transcorregut el termini d'esmena d'errades, es fa la publicació, pel mateix procediment, de les llistes definitives d'aspirants admesos i exclosos.  
  
Sisena. Procés de selecció   
El procés de selecció consta de dues fases:   
1a: concurs de mèrits, en el qual es valoren els mèrits acreditats pels aspirants. Es valora fins a un màxim de 10 punts, sens perjudici de la puntuació per mèrit preferent que poguera correspondre. Per a superar aquesta fase del procés de selecció cal aconseguir-hi un mínim de 3 punts.  
2a: defensa del projecte docent. Els aspirants que superen la fase de concurs han de presentar davant la comissió un projecte docent d'una assignatura troncal o obligatòria vinculada amb el perfil de la plaça, i l'han de defensar davant la comissió perquè aquesta el valore. Aquesta segona fase del procés de selecció es puntua fins a un màxim de 4 punts, i per a superar-la cal aconseguir-hi un mínim de 2 punts.  
Els aspirants estrangers han de superar, posat cas que la comissió de selecció ho considere convenient, una prova específica per a acreditar el coneixement a nivell de conversa i escriptura del castellà o, si s'escau, de l'idioma en què es requerisca la impartició de les assignatures segons la convocatòria.   
  
Setena. Comissió de selecció   
Els mèrits dels aspirants els jutgen comissions de selecció que han de tenir la composició següent:  
. Tres membres designats pel rector, entre els quals almenys un ha de ser de l'àrea de coneixement de la plaça; entre aquests tres membres es designa el president o presidenta de la comissió.  
. Dos membres de l'àrea de coneixement de la plaça designats pel Consell del Departament. Com a secretari o secretària de la comissió exerceix el vocal designat pel Departament de menor categoria i antiguitat.  
Si manca professorat de l'àrea de coneixement a què s'adscriu la plaça, se'n pot designar d'una àrea afí.   
La composició definitiva de cada comissió de selecció es publica als taulers d'anuncis dels departaments corresponents, juntament amb les llistes definitives d'aspirants admesos i exclosos.  
Tots els membres de les comissions de selecció han de ser funcionaris de carrera pertanyents a cossos de funcionaris docents universitaris i ostentar titulació oficial igual o superior a la de la plaça convocada.  
  
Les comissions de selecció es regeixen, quant al funcionament, pel que es disposa en la Llei 30/1992, de 26 de novembre, de Règim Jurídic de les Administracions Públiques i del procediment administratiu comú.  
Els membres de les comissions s'han d'abstenir d'intervenir quan es done alguna de les circumstàncies previstes en els articles 28 i 29 de la citada Llei 30/1992.  
  
Vuitena. Desenvolupament del procés selectiu   
En la sessió de constitució, la comissió de selecció ha d'elaborar, d'acord amb el barem aplicable, els criteris de valoració dels mèrits dels aspirants, que s'han de publicar al tauler d'anuncis del Departament.  
  
Una vegada publicats els criteris de valoració, la comissió de selecció es reuneix per valorar els mèrits dels concursants. La comissió pot sol·licitar l'aportació de documentació original a fi de comprovar la validesa dels mèrits inclosos en el currículum.  
Després de valorar els mèrits dels aspirants, la comissió de selecció fa pública aquesta valoració al tauler d'anuncis del Departament, fent-hi constar la qualificació obtinguda per cadascun dels aspirants en cada apartat del barem.   
Els aspirants que superen la fase de concurs seran convocats per a fer la defensa del projecte docent davant la comissió mitjançant un anunci publicat al tauler del Departament, amb una antelació de 48 hores respecte a la data de realització de la defensa en qüestió, sens perjudici de la utilització d'altres mitjans de notificació que la comissió considere convenients.  
  
Novena. Resolució del concurs   
Una vegada finalitzat el procés de selecció, la comissió conforma una relació amb els aspirants que, en haver aprovat les dues fases, l'han superat, ordenats de major a menor segons la puntuació final obtinguda, la qual resulta de sumar les qualificacions del concurs i la valoració de la defensa del projecte docent, com també, si s'escau, la puntuació atorgada per mèrit preferent.  
La comissió de selecció eleva al rector la relació d'aspirants que han resultat aprovats, el nombre dels quals no pot ser superior al de places convocades. Per a la confecció d'aquesta relació se sumen les qualificacions obtingudes per cada aspirant en la fase de concurs i en la defensa del projecte docent. A continuació s'ordena per ordre de puntuació de major a menor, relació que s'interromp quan el nombre d'aspirants coincidisca amb el nombre de places convocades.  
Aquesta relació es publica al tauler d'anuncis del Departament i, complementàriament i sense caràcter oficial, en el servidor , grup de notícies , que es pot consultar a través del web de la UPV, en el menú directori/més directoris (), com també un certificat en què es faça constar el dia de la publicació al tauler d'anuncis esmentat. La publicació al tauler d'anuncis del Departament té caràcter de notificació als concursants, d'acord amb el que preveu l'article 59.5.b de la Llei 30/1992.  
Finalment, es traslladen les actes del concurs al Servei de Recursos Humans, incloent la proposta al rector de nomenament de l'aspirant amb major puntuació, a fi de formalitzar la contractació laboral. Amb la resta d'aspirants que hagen superat les dues fases del procés de selecció es constitueix una llista de reserva, segons l'ordre de puntuació final obtinguda, llista que s'utilitzarà per a formalitzar, si s'escau, contractacions de durada determinada per a atendre necessitats sobrevingudes o substitucions.  
  
Deu. Característiques dels contractes   
Tipus de contracte: contracte laboral de naturalesa especial.  
Durada: contractació indefinida.  
Jornada: dedicació a temps complet. Nombre d'hores setmanal 37,5.  
Activitats que s'exerciran: tasques docents (12 hores lectives i 6 de tutoria setmanals), així com atenció a les necessitats de gestió i administració del Departament  
Retribucions: les retribucions vénen determinades pel Decret 174/2002, de 15 d'octubre, del Govern Valencià; si s'escau, es consideraran aquelles variacions que aproven els òrgans competents de la Universitat, sent per a l'exercici 2011 una retribució bruta anual de 25.658,92 euros  
  
Onze. Documentació que han de presentar les persones candidates aprovades   
Els candidats proposats per a la provisió de les places han de presentar la documentació següent, sens perjudici que la convocatòria puga disposar que n'hagen de presentar, a més, alguna altra:  
a) Fotocòpia del DNI o passaport.  
b) Fotocòpia compulsada del títol.  
c) Certificat mèdic oficial de no patir malaltia ni defecte físic o psíquic que impedisca a la persona candidata l'exercici de les funcions corresponents.  
d) Declaració jurada que la persona candidata no ha sigut separada de l'administració pública en virtut d'expedient disciplinari, i no es troba inhabilitada per a l'exercici de la funció pública.  
e) Fotocòpia acarada de l'avaluació o acreditació positiva de la seua activitat.  
  
Dotze. Formalització i signatura dels contractes   
El termini d'incorporació del candidat o candidata proposat s'establirà en la resolució d'adjudicació, i no podrà ser superior a un mes des d'aquesta resolució. En el termini d'incorporació i abans de l'inici de la prestació de serveis, el candidat haurà de presentar la documentació indicada més amunt i la que acredite que reuneix tots els requisits assenyalats en la convocatòria, i haurà de formalitzar i signar el contracte i formalitzar també l'alta en el règim de seguretat social corresponent.  
  
Posat cas que no es formalitze el contracte en el termini indicat anteriorment, el candidat proposat hi perdrà el dret, i es contractarà l'aspirant següent per ordre de puntuació.  
  
Tretze. Recursos  
Contra les resolucions del Departament i de les comissions de selecció es pot interposar un recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes, comptador des de l'endemà de la publicació d'aquestes resolucions. El recurs es pot interposar davant l'òrgan que va dictar l'acte que s'impugna o davant el rector de la Universitat Politècnica de València, com a òrgan competent per a resoldre'l.  
Contra les convocatòries i les bases corresponents, que són definitives en via administrativa, les persones interessades poden interposar recurs contenciós administratiu, en el termini de dos mesos comptadors des de l'endemà de la publicació de la convocatòria en el Diari Oficial de la Comunitat Valenciana, davant els òrgans jurisdiccionals contenciosos administratius de la Comunitat Valenciana, de conformitat amb el que es disposa en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament poden interposar recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.  
  
Tot això, sens perjudici que utilitzen qualsevol altre recurs que consideren convenient per a fer valdre els seus drets.   
  
València, 1 d'abril de 2011.- El rector: Juan Juliá Igual.  
  
  
ANNEX I  
  
RELACIÓ I CATEGORIA DE LES PLACES OFERIDES  
  
  
Convocatòria: C19/10.   
  
  
  
  
  
  
ANNEX II - BAREM PROFESSOR COL·LABORADOR   
  
  
  
  
   
  
  
f: factor qualitat enquesta Cna: coef. relatiu al nre. d'autors que firmen el treball  
f = 1,2 si nota d'enquesta = 7 Cna=1 si nre. autors =4  
f = 1 en la resta de casos Cna = 0,8 si nre. autors = 5  
Cna = 0,6 si nre. autors = 6  
Cna = 0,5 si nre. autors = 7  
  
  
  
  
  
  
  
  
  
  
  
  
   
  
  
ANNEX III  
  
SOL·LICITUD PER A PARTICIPAR EN CONCURSOS PER A L'ADJUDICACIÓ   
DE PLACES DE PERSONAL DOCENT I INVESTIGADOR CONTRACTAT LABORAL  
  
  
  
  
  
  
  
  
  
  
 (Firma)  
  
 , d de 20\_\_\_  
  
  
  
RECTORAT DE LA UNIVERSITAT POLITÈCNICA DE VALÈNCIA  
Les vostres dades personals podran quedar incloses en el fitxer automatitzat de la Universitat Politècnica de València, que es compromet a no utilitzar-les per a un ús diferent d'aquell per al qual han sigut sol·licitades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si pertoca, d'oposició en el Servei de Recursos Humans d'aquesta Universitat.  
  
  
  
ANEXO I  
  
RELACIÓN Y CATEGORÍA DE LAS PLAZAS OFERTADAS  
  
Convocatoria: C19/10.   
  
  
  
  
  
ANEXO II - BAREMO PROFESOR COLABORADOR  
  
  
  
  
  
  
  
  
f: factor calidad encuestas Cna: coef. relativo al nº de autores que firman el trabajo  
f = 1,2 si nota de encuesta = 7 Cna=1 si nº autores = 4  
f = 1 en el resto de casos Cna = 0,8 si nº autores = 5  
Cna = 0,6 si nº autores = 6  
Cna = 0,5 si nº autores = 7  
  
   
  
  
  
  
  
  
  
  
   
  
ANEXO III  
  
SOLICITUD PARA PARTICIPAR EN CONCURSOS PARA LA ADJUDICACIÓN   
DE PLAZAS DE PERSONAL DOCENTE E INVESTIGADOR CONTRATADO LABORAL  
  
  
  
  
  
  
  
  
  
 , de de 20\_\_\_   
  
  
  
 (Firma):   
  
  
  
  
RECTORADO DE LA UNIVERSITAT POLITÈCNICA DE VALÈNCIA  
  
1 Sus datos personales quedarán incluidos en el fichero automatizado de la Universitat Politècnica de València, que se compromete a no utilizarlos para un uso distinto de aquel para el cual han sido solicitados, de acuerdo con la Ley Orgánica 15/1999, de Protección de Datos de Carácter Personal. Puede ejercer, por escrito, los derechos de acceso, rectificación, cancelación y, si procede, de oposición en el Servicio de Recursos Humanos de esta Universitat.